
O Volapükaflens Valópo! 


Yeli Nulik mu läbiki oles! Konsäl obik pro yel nulik no leduton obe. 
Leduton otdialane Arturo Alfandari, kel ädeadom bü yels ömik, Filosop oma 
binon mu balugik. Ekö on: 


L. Löfolsös ladöfiko kemenis olsik. 
sA Dakipolsös natäli fredaladälik, e smililolsös. 
d; Sukolsös vobedi, keli löfols, e läükolsös ote bosi fredaladäla. 


Kim äbinom-li hiel Arturo Alfandari? Äbinom man, kel ävilom 
gudükumön voli. Äbinom man, kel ilifädom yelis tepikün e bludikünis jenava 
menätik. Ab to valikos, neai äperom kani fredima. Äs obs, äcedom 
ladöfiküno, das volapük öbinon dini gudik ad balön menis alsotik da vol. 
Sekü atos, äsludom ad lautön püki bevünetik oka. Püki at änemom eli „Neo.” 
Ab, äs lautan onik, el „Neo” ädeadon. Jinos, das no älabon flenis, kels ävilons 
kälön oni. In tef at, no glömolsös, das pük somik plöpon danü steifüls flenas 
oka. 


Datuvans pükas bevünetik votik mödadilo älaboms desini ad balön 
menäti dub pük dialik, ab el Alfandari älabom disini ad gudükumön pösodi 
alik büä ökanoy gudükumön voli lölik. 

If alikan obas kanon löfön kemenis obas äs obs it, (e atos no binon ai 
vobed fasilik); if anikan olas kanon binön fredaladälik ko smilil pro mens 
votik; if vobed, keli dunobs, fredükon obis - täno binobs mens liegikün. 


Penedi ela Alfandari etradutob ini volapük obsik su pads 13 — 15. 


Valikosi Gudikün Oles ed Olikanes / 
sdn Felak: 

SÄK VEÜTIKÜN 
(fa hiel Frank Roger) 


Hiel Vincent àstunidom glöpoti leglüga di Firenze; 
ek àsteifülon ad tirädön küpàli oma. Ädoniologom, ed 
ekö vom bäldik, kel igleipof bradi omik me doats 
kluvëfik. Klots ofik miotik, pemik äküpälükons omi in 
taäd tefü logs ofik, kels äfilons me litil fifilik. 


Äsagof ome Linglänapüko pelukazetöl: 


„Säkolös obe säki semik dö ol it, e ta yurods lul 
ogespikob oni verätiko ole. Ab te säki bal. No plu. 
Fümolöd, das obinon säk veütik.” 


„Säk semik-li dö ob it? Säk veütik-li? Ta yurods 
lul-li?” Onu el Vincent esludom ad dasumön lofoti. 
„Benö! Yelis liomödotik olifob-li?” 


„Fümol-li, das at binon säk, keli vilol säkön? 
Sevol-li, das omutol sufëón sekis gespika obik? 
Dasuemol-li osi?” 


„Sil sil” äsagom el Vincent, kel äprimikom ad 
perön sufädi oka ko vom. „Esagol ebo anu, das 
ögespikol verätiko säki veütik oba dö ob it. Utos, kel 
ojenos obe binos veüta gretikün obe. Dalilob. . . “ 


Logs ofik änüdranons ini logs oma, ed äkanom ti 
senön hiti, kel äfilükon ofi. Dü timül äsuidikom boso. 


„Äsä vilol osi,” äsagof fino. „Ogesagob osi ole: 
Odeadol ünü muls ömik.” 


„Vo-li? Nitedälob dö atos. Lio odeadob-li, begö! 
Kikodo fümol-li dö atos? Kanob-li vitön osi?” 


Älemufükof kapi. „Te säki bal. Pidob, das gespik 

oba in tef at no epliton oli. Ba ämögos, das ükanol 
büologön säkädi at e das ükanol säkön obe säki votik. 
Ab anu no mögos atos. Yurodis lul, begö, o söl.” 


Ägivom ofe yurodis lul, ed ämogolom. Älifädom 
te delis ömik tö Firenze ed ävilom visitön logöfotis zifa 
mödikün. Ab anu iglömom lölöfiko vomi, ed 
äsäntretükom oki ad sevädükön zifi at magivik. 





. ° ° . . . . . 


El Vincent ädunom spati lätikün da zänod zifa bü 
gegol lü lotidöp ad getön päkemi oka e ad tävön lü 
lutapof. Ab spatölo jüi el Piazza della Signoria, 
ikolkëmom fädo vomi bäldik, kel ibüosagof ome ädelo 
fütüri omik. Älülogom vifiko, spetöfiko ofi, ed änulälom, 
va ömemosevof omi, äsi utosi, kelosi isagof ome. 
Stunolülog nennotodik ofa äsinifon-la, das àbinom te 
tëran nog bal, kel ögivom-la yurodis lul ofe if ävilom 
gebön täleni büosagöfik ofa. 


Tän sunädo älölogof lü om, sagölo: „Säkolös obe 
säki semik dö ol it, e, ta yurods lul, ogespikob oni 
verätiko ole. Ab te säki bal. No plu. Fümolöd, das 
obinon säk veütik.” 


„Benö! àgespikom. „Yelis liomëdotik olifob-li?” 


Älogof ini logs oma dü timül, tän äsagof: 
„Odeadol ünü lifayels jöldeg, posä erivol dasteifis valik 
ola. Lif ola obinon lif fulik ä kotenik. 


„Vo-li? Fredob ad lilön osi. Sevol-li, das ädelo 
esäkob ole otosi, ed esagol, das ödeadob ünü muls 
ömik.” 


„Si! àsagof, „memob gudiko osi, ab jenöfot it, 
das äsagob atosi ole eceinon fütüri olik. No sötol 

esäkön sàki et, àsà ya inunedon oli. Dabinons sàks 
frutikum ad säkön. Vero, nol deada olik sunik oflunon 
nesevälo lifamodi ola, igo if te nesevälo. Otidon oli ad 
prüdön ai mödikumo, ad riskädikön ai nemödikumo; so 
ovitol deadi sunik ola. Fütüri olik ovotafomol danü 
bünol at.” 


„Vo-li? Seko edunob verätikosi fino. Esäkob ole 
säki verätik. Evitob deadi sunik.” 


Älemufükof kapi. „No edatikol atosi. Nol, keli 
ebo anu egaenol dö lifaspel lunikum ola oflunon, turno, 
lifamodi olik, e seko obetikol dibikumo fütüri ola dönu. 
No suemol kedi vifik ceinas, keli mufükol. E no 
glömolös, begö! yurodis lul oba!! Cedob, jenöfo, das 
egaenob mödikumis, bi egespikol säki plu ka bali. 


Ägivom ofe bankazöti yurodas lul, sagölo: 

„Vö! mod olik ad kosidön binon bisarik: begol 
beianis ad säkön ole säki bal dö ons it, e poso givol ones 
gespikis fulü filosop mu fopik. No baicedol-li, das 
dabinons vobeds nefikulikum, kels pelons moni 
mödikum? Ekö - yurods nog luls ole - juitolös deli! 

Tän egivom ofe bankazöti nog bali, egeom oki, 
lemufükölo kapi, ed estepom de pärunaveg - ab no 
elogom nibudi, kel ävifavabon ve süt. 


Brekö!! ekö om dis leluibs ona! 


AAAA ë e & ë & ë 


SPIKET FRIKOPIK 


Man stedàlik remom jevodi gudik ad fugëón ven usagom 
verati. 

PENED FLENES OBA 


Tü d. 8-id yunula, yela 1958. 


Junior fui et etiam senui. 
Äbinob yunan ed ekó! ebäldikob. 


O flens löfik oba! 
Adelo zelob lefredo motedadeli veldegid oba. 


Perivölo soari lifa obik, kel módadilo ejenon ünü tim tepikün e bludikün 
jenava menäta, tupob tio ad sión, ven logedob love yels pasetalifa lunik oba, 
das jinons obe äs fa sen làba pebanöla. 


As mens valik, esufob flapis kruälik neläba, e no eplópob ai ad neletón 
obi ad kompenön, id ob, ko neläbs votikanas. 


Ye, to neläbs e lelieds, to jem e lejek, das ebinob temunan timäda 
nesufäla e bosküra, ebinob man nenmiediko läbik, e binob nog so. 


Tü del alik lifa obik sis cilóf oba, esenob läbi dabina. Tuvob nog, ün 
timül alik, ed ai ko lestun ot cilófa obik, dinis nitedik, du votikans, leigo 
pegönöls äs ob, semikna plu, ekanons tuvën dü lif lólik okas te motivis ad 
grunón e ad blasfämön. 


Binos sekü danóf tefü fät oba, das kómob ad sedön oles nuni at, bi 
süädükob, das läb binon loveikovik. Do binob pülikan, jenöfot, das eplópob 
ad vedón man läbik jonon sami kuradüköl. 

Sosus irivob lifayeli luldeglulid oba, ipromob obe ed igo ipenob, 


das if Büologal lófikün ógevon obe lifayelis nog deglulis, lifayels lätikün at 
öbinons pro ob lifayels làbikün. 


Egaenob flagi mäpüdik oba. 
Too, yels at eblinons obe, id ons, neläbis kruälikün. 
Lio äkanos-li jenón, jenöfot at oktaófik? 


Balugiko bi läb verik binon din nedistukovik: läb oba binon ninü ob it, 
binon kompenan fiedik e neteilovik oba. Neai elüvon oni, neai eträtob oni. 

If dafomoy oki - e läb binon dilo säk dafomama - dasevoy, das 
kanoy läbön mu fasiliko to komipiälans, fa fasil at petöböls, kels no dasevons, 
das binons lautans it fäta neläbik okas, e kofudükólo läbi e fopiäli, suadükons 
okis, das no kanoy làbón nen binön fopan. 


Ba gidetons, bi stabü läb dabinons te cilófots - ab dub cilófots somik 
otuvoy sapi verik. 


Onunob oles nomis kil sapa ot. Binons leigo vóniks äs vol, ab, sosus 
obaicedols ad dasuemón e ad lönedükön onis, otuvols medü ons flifi florüpa: 


1) Lófolsós ladöfiko kemeni olsik. Steifülolsós ad leadón nüdranón 
dibiko löfi at ini ols it; no binonöd sürfatik. Otüvols us foni balid lófa ed 
odrinols läbi se on. E leigüpo umoükols se lad olas retodis lätikün malädas 
jeikik at, kels binons labiäl e het. 


2. Blebolsós natäla fredaladälik e smililolsös. | steifülolsós, das at no 
blebonós te disin, ab das ojenöfikonös. 


9. Va tefon-la cali, keli mutols dunón, u va plódü on, sukolsös vobedi, keli 
lófols, do binon-la mükik, e steifülolsös ad làükën one bosi dialima à jafäda ad 
malön somo gouli olsik su tal. Igo man nengeridikün kanom fümetön, as 
lifizeil oka, ad legivön vilage okik boadabami. Tü del fidunana proma at, 
osenom lefredi, das efidunom lesedi omik. Bam oma obinon temunod, das no 
elifom vano, „ne frustra vixisse videar." 


Ekó val: löf ladöfik kemenas, natäl fredaladälik äsi vobed frutik, keli 
löfols. Tü del föla olsik, noms kil at ovotafomons vali logamü ols, ed odälons 
oles ad logön dili jönik lifa. 


No plu osevols naüti, ni luneodi sekas, keli moton. 

Osenols läbi - dasuema, das dabinons nos pla BIN e TIK. Fäg 
balugik ad kanön suemön sinifi vödas, kelas alik sevedükon obes horiti 
nenfinik — ekö kod saidik ad pleid à läb. 


If konfidoyöv-la obe vobodi ad välön balädis ad penön fa studans, 
väloböv ba te vödi bal, e vód bal at, äs alik onas, kanonóv koedön tikön obis. 


Ab konsälil nelaodik ini lil olas : betikolsós badi, keli, dabinölo pöt 
gönik, alikan obas ekanobsöv dunön, e binolsös däläliks visü pöks votikanas. 

Dostoïevsky àsagom: Ruklienäl boyada dabinon là alikan bäldota 
kompenanas obsik. Kompenans at ledutons timädes valik. 


Anu, das erivob bäldoti lifayelas obik veldeg, e das vidiko ebeiädob 
speli lifa, keli ilabob pó moted oba - ün tim et lifadul zänodik äbinon yelas 
foldeg - danob Büologali äsi valikanis, kels elöfons obi, e kels edunons 
gudikosi obe. 


Habui partem meam, elabob mögodi oba. Glidob deli nulik alik äs 
legivoti jönik, kel pegevon obe. E pro alikan olas labob vipi te bali, sevabo: 
das okanols rivón püdi ladäloda lölöfik, e, ven orivols bäldoti oba, okanols 
binón leigo läbik äs ob binob anu. 


E no glömolsös, begö! das smilil e natäl fredaladälik oyufons olis 
gudikumo ka sanans ad juitön sauni gudik. 


Ladetäbs ömik peneda at postunükons ad panemön flens obik. 
Jenöfo valikans onas binons flens obik, igo if nesevons-la osi, nen läsikön 
völadi flenöfa utanas, kels binons niliküns obe. Mens valik vo binons flens 
oba : kredans e nekredans, gudälans e negudälans, liegikans e neliegikans, e 
mu pato pöfikans. Ed oläükob, äs hiel Walt Whitman: „no te mens 
presenatima, ab id utans pasetatima, äsi utans fütüratima”, kelis zibradob mu 
svistälo. 


Fino, tostob ad saun gudik lädülas plitülik, äsi ad läb valikanas olas. 


Flen olsik 
Arturo Alfandari 

PÜ! MEKAVIK E TOODS 


Püks mekavik binons äs toods. Pükis somik lärnoy fasiliko, bi 
gramat binon nomik, e no mutoy perön timi ad lärnön pläamis. I binos 
fasilik ad motoravabön. Ab ven no geboy bänsini saidik, tood no jäfidon. 


Ekö tid gudik pro utans, kels sagons, das pük bevünetik no jäfidon. 
aidik, sevabo: nen flum vödas aldelik, pük somik, äs tood, no 

DIV REGA SALOMON (14) 





Okkonfido fövoms vegi oksik. Tü del balidkömöl, tüi zed⁄ 
logoms liinodi magifik. ÄI sulüd, fa Iebels pezūðl, stäänikon 
R n gretik geilik labül planaglof bundanik.|, '' 


Ekö! Stonaveg - kuratil 
äsä äjonom oni el Don José | 





Stunabiko! Ebo äs 
militavegs Romänanas. 
Va reg Salomon it 
gmleadom-li-la stukön oni? 


eg A U Faraon somik-li? 











7 To takidöp soko, fotül N == | 
ziik pamufūkon äs dub nams | 
magivik peröbülöl | 

Diabö! Lüvobsüd 
günis obsikus,kö X 
binons, o süls! )— 

